
REFERAT DE APROBARE
privind  modificarea și completarea HCL nr. 92/30.03.2022, respectiv HCL nr. 190/28.06.2022

Având în vedere:
· Necesitatea soluționării problemei privind predarea-primirea imobilului din Drobeta Turnu Severin, str. Antonini, nr. 2,  în care funcționează Colegiul Tehnic Decebal, precum și terenul în suprafață de 2143 mp către CONGREGATIO JESU PROVINCIA ROMÂNĂ, a cărei rezolvare tergiversează de mult timp, 
· Adresa nr. 30143/04.08.2022 emisă de CONGREGATIO JESU PROVINCIA ROMÂNĂ;
· Dispozțiile art.1 alin.1 din OUG nr. 94/29.06.2000 conform cărora ” Imobilele care au aparţinut cultelor religioase din România şi au fost preluate în mod abuziv, cu sau fără titlu, de statul român, de organizaţiile cooperatiste sau de orice alte persoane juridice în perioada 6 martie 1945 - 22 decembrie 1989, altele decât lăcaşele de cult, aflate în proprietatea statului, a unei persoane juridice de drept public sau în patrimoniul unei persoane juridice din cele prevăzute la art. 2, se retrocedează foştilor proprietari, în condiţiile prezentei ordonanţe de urgenţă.”
· Dispozțiile art.8 alin.1 din OUG nr. 94/29.06.2000 conform cărora ” Proprietarii care vor redobândi dreptul de proprietate asupra imobilelor în temeiul prezentei ordonanţe de urgenţă vor încheia cu deţinătorii actuali ai acestor imobile un protocol de predare-preluare, în mod obligatoriu, în termen de 60 de zile de la data rămânerii definitive a deciziei Comisiei speciale de retrocedare sau, după caz, a unităţii deţinătoare prevăzute la art. 2, termen după care, dacă protocolul nu a fost semnat, se va încheia în prezenţa executorului judecătoresc un proces-verbal de constatare unilaterală a preluării imobilului.”
· Dispozițiile art.45 alin 1 din Legea nr. 165/16.05.2013 conform cărora ” Imobilele prevăzute în anexa nr. 2 lit. a) pct. 1, 2 și 4 la Legea nr. 10/2001, republicată, cu modificările și completările ulterioare, la art. 1 alin. (10) din Ordonanța de urgență a Guvernului nr. 94/2000, republicată, cu modificările și completările ulterioare, și la art. 1 alin. (5) din Ordonanța de urgență a Guvernului nr. 83/1999, republicată, se restituie foștilor proprietari sau, după caz, moștenitorilor acestora, cu condiția menținerii afectațiunii de interes public pentru o perioadă de 10 ani.”
· Decizia nr. 6468/22.12.2016 emisă de Comisia Specială de Retrocedare a unor bunuri care au aparținut cultelor religioase din România, rămasă definitivă prin Sentința Civilă nr. 618/21.11.2017 a Curții de Apel Craiova în dosarul nr. 364/54/2017, respectiv Decizia nr. 5276 a Înaltei Curți de Casație și Justiție din data de 20.10.2020.
	În  considerarea celor menționate propun ca în ședinta Consiliului Local al Municipiului Drobeta Turnu Severin, să fie adoptat proiectul de hotărâre privind modificarea și completarea HCL nr. 92/30.03.2022, respectiv HCL nr. 190/28.06.2022.


		  INIȚIATOR,							         VICEPRIMAR					     .................................................DANIEL CÎRJAN

